Տնօրենն իրազեկեց, որ "Հայաստան" համահայկական հիմնադրամի միջոցներով ձեռք է բերվել շուրջ 40 առագաստային տախտակ ու առագաստ, ինչպես նաեւ համապատասխան հագուստ։ Ի դեպ, մեկ կոմպլեկտի արժեքը տատանվում է 1500—1800 դոլարի սահմաններում։ Նա տեղեկացրեց, որ նորաբաց ակումբում ուսուցումը կատարվում է անվճար, արդեն սովորում է 60 հոգի, տարիքային սահմանափակում չկա. սպորտաձեւով զբաղվում են ինչպես 7 տարեկանները, այնպես էլ 70 տարին բոլորածները։ "Այս սպորտով զբաղվում են նրանք, ովքեր կարող են առագաստը բարձրացնել",— ավելացրեց մասնագետը՝ նկատելով, որ այս սպորտով զբաղվելու համար ամենակարեւորն առողջ հենաշարժական համակարգն է։ Գարնանը ուսումնամարզական հավաքներ եւ պարապմունքներ կանցկացվեն Երեւանում` Վարդավառի լճում (Թոխմախ գյուղի տարածքում), իսկ ամռանը` ակումբում։